ประกาศกรมการค้าต่างประเทศประกาศกรมการค้าต่างประเทศเรื่อง หลักเกณฑ์วิธีการและเงื่อนไขในการนำเข้าสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีนสาธารณรัฐเกาหลี และไต้หวันเพื่อใช้ในอุตสาหกรรมการผลิตเครื่องใช้ไฟฟ้าพ.ศ. ๒๕๕๙[๑] ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน (ฉบับที่ ๕)พ.ศ. ๒๕๕๙ ลงวันที่ ๑๘ มกราคม พ.ศ. ๒๕๕๙ให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน ในอัตราร้อยละ๐ ของราคา ซี ไอ เอฟ ในกรณีที่นำเข้ามาเพื่อใช้ในอุตสาหกรรมการผลิตเครื่องใช้ไฟฟ้าต่อไปอีกเป็นระยะเวลา ๒ ปี ให้เป็นไปตามหลักเกณฑ์ วิธีการและเงื่อนไขที่อธิบดีกรมการค้าต่างประเทศประกาศกำหนดนั้น เพื่อให้เป็นไปตามความในข้อ๔ ของประกาศคณะกรรมการดังกล่าว อธิบดีกรมการค้าต่างประเทศออกประกาศไว้ ดังต่อไปนี้ข้อ๑ ในประกาศนี้เหล็กแผ่นรีดเย็นชุบหรือเคลือบ หมายความว่าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวันเพื่อใช้ในอุตสาหกรรมการผลิตเครื่องใช้ไฟฟ้าภายใต้พิกัดอัตราศุลกากรประเภทย่อยและรายละเอียดของสินค้าตามบัญชี ขท้ายประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน (ฉบับที่ ๒)พ.ศ. ๒๕๕๖ ลงวันที่ ๗ มกราคม พ.ศ. ๒๕๕๖หนังสือรับรอง หมายความว่าหนังสือรับรองการนำเข้าสินค้าเหล็กแผ่นรีดเย็นชุบ หรือเคลือบเพื่อใช้ในอุตสาหกรรมการผลิตเครื่องใช้ไฟฟ้าที่ออกโดยสถาบันไฟฟ้าและอิเล็กทรอนิกส์ข้อ๒ คุณสมบัติของผู้มีสิทธิขอหนังสือรับรอง(๑)เป็นผู้ผลิตเครื่องใช้ไฟฟ้าที่ใช้สินค้าเหล็กแผ่นรีดเย็นชุบหรือเคลือบเป็นวัตถุดิบในการผลิตหรือ(๒)เป็นผู้นำเข้าสินค้าเหล็กแผ่นรีดเย็นชุบหรือเคลือบเพื่อจำหน่ายให้แก่ผู้ผลิตเครื่องใช้ไฟฟ้าตาม(๑)ข้อ๓ ให้ผู้มีคุณสมบัติตามข้อ ๒ยื่นคำขอหนังสือรับรองต่อสถาบันไฟฟ้าและอิเล็กทรอนิกส์ตามแบบ ก ท้ายประกาศนี้พร้อมเอกสารหลักฐาน ดังนี้(๑)หนังสืออนุญาตให้ประกอบกิจการโรงงาน (แบบ รง.๔)เฉพาะกรณีเป็นผู้ผลิตเครื่องใช้ไฟฟ้า(๒)หนังสือรับรองการจดทะเบียนนิติบุคคลที่มีอายุไม่เกิน ๖ เดือนนับถึงวันที่ยื่นคำขอเฉพาะกรณีเป็นผู้นำเข้า(๓)สำเนาใบกำกับสินค้า (Invoice)(๔)แบบแสดงรายการสินค้าที่นำเข้ามาเพื่อใช้ในอุตสาหกรรมการผลิตเครื่องใช้ไฟฟ้า(๕)หนังสือมอบอำนาจพร้อมสำเนาบัตรประจำตัวประชาชนของผู้มอบอำนาจและผู้รับมอบอำนาจหากมีการมอบอำนาจข้อ๔ ให้สถาบันไฟฟ้าและอิเล็กทรอนิกส์พิจารณาดำเนินการ ดังนี้(๑)ออกหนังสือรับรอง ตามแบบ ข ท้ายประกาศนี้ให้แก่ผู้ยื่นคำขอที่มีคุณสมบัติและแสดงเอกสารหลักฐานถูกต้องครบถ้วนในปริมาณไม่เกินกว่าที่ระบุในใบกำกับสินค้า(๒)รายงานปริมาณการออกหนังสือรับรองเป็นหนังสือพร้อมสำเนาหนังสือรับรองและรายงานปริมาณการใช้หรือการนำเข้าต่อกองปกป้องและตอบโต้ทางการค้ากรมการค้าต่างประเทศตามแบบ ค ท้ายประกาศนี้ซึ่งจัดทำเป็นรายเดือนและให้รายงานทุกไตรมาสข้อ๕ ให้ผู้ได้รับหนังสือรับรองตามข้อ ๔แสดงหนังสือรับรองต่อกรมศุลกากรเพื่อประกอบการพิจารณาการได้รับสิทธิชำระอากรตอบโต้การทุ่มตลาดสินค้าเหล็กแผ่นรีดเย็นชุบหรือเคลือบในอัตราร้อยละ ๐ข้อ๖ หนังสือรับรองให้มีอายุ ๑ เดือนนับแต่วันที่ออก และให้ใช้สำหรับการนำเข้าได้เพียงครั้งเดียวข้อ๗ ให้ผู้ได้รับหนังสือรับรองปฏิบัติดังนี้(๑)กรณีเป็นอุตสาหกรรมการผลิตเครื่องใช้ไฟฟ้า ให้ดำเนินการร่วมกับอุตสาหกรรมภายในประเทศเพื่อพัฒนาและส่งเสริมให้มีการใช้สินค้าเหล็กแผ่นรีดเย็นชุบหรือเคลือบที่ผลิตภายในประเทศโดยจัดทำแผนและรายงานความคืบหน้าในการร่วมกันพัฒนานับแต่วันที่เริ่มดำเนินการเป็นรายไตรมาสพร้อมรายงานปริมาณการใช้เป็นรายเดือนต่อกองปกป้องและตอบโต้ทางการค้า กรมการค้าต่างประเทศโดยให้รายงานภายในวันที่ ๒๐ ของเดือนถัดไป แล้วแต่กรณี ตามแบบ ง ท้ายประกาศนี้(๒)กรณีเป็นผู้นำเข้า ให้รายงานปริมาณการนำเข้าต่อกองปกป้องและตอบโต้ทางการค้า กรมการค้าต่างประเทศทุกเดือน โดยให้รายงานภายในวันที่ ๒๐ ของเดือนถัดไป ตามแบบ ง ท้ายประกาศนี้(๓)หากผู้ได้รับหนังสือรับรองไม่ดำเนินการให้เป็นไปตาม (๑) หรือ (๒)กรมการค้าต่างประเทศจะพิจารณาดำเนินการตามที่เห็นสมควรทั้งนี้ตั้งแต่วันที่ ๑๐ มกราคม พ.ศ. ๒๕๕๙ จนถึงวันที่ ๙ มกราคม พ.ศ. ๒๕๖๑ประกาศ ณ วันที่ ๒๑มกราคม พ.ศ. ๒๕๕๙ดวงพร รอดพยาธิ์อธิบดีกรมการค้าต่างประเทศชวัลพร/ปริยานุช/จัดทำ๓ กุมภาพันธ์๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๓ ง/หน้า ๕/๒๗ มกราคม ๒๕๕๙